Hvis de fabrikkerte bevis mot Steven Avery...
STEVENS FORSVARER
...spørs det om ikke Brendans rettssak også er en farse.
Det blir til syvende og sist spørsmålet.
Vil juryen hans tro på at han tilsto en forbrytelse
han aldri har begått, et drap han aldri begikk?
EN DOKUMENTARSERIE FRA NETFLIX
SIKTELSE 12. NOV 1985
De to spørsmålene påtalemyndigheten vil stille, er disse:
Nummer én: Var han der?
ÅPNINGSINNLEGG
Nummer to: Hjalp han til?
SPESIALANKLAGER DISTRIKTSADVOKAT
Var han der, og hjalp han til?
Dere vil få høre at det ikke var noe unikt
med avhøret den 1. mars av Brendan Dassey.
Vi skal vise dere hele innrømmelsen.
Jeg tror den er fire timer lang.
Noen detaljer kan være opprørende.
Vi må gi dere disse detaljene.
Vi må spille av hele forklaringen for dere.
Deres jobb til slutt i rettsaken er å avgjøre
om den forklaringen bør settes lit til.
Vi tar en kort gjennomgang av det Brendan Dassey sier 1. mars.
Brendans versjon av det som skjedde med Teresa Halbach.
Brendan Dassey, iblant med ganske groteske detaljer,
vil snakke om å gå mot onkel Steves husvogn.
Før han banker på døra, hører han skrik.
Brendan ser at Teresa er lenket med håndjern og fotjern til senga.
Med bruk av makt og vold har han samleie med Teresa Halbach.
Etter voldtekten roser Steven Avery nevøen og sier: "Sånn skal det gjøres."
Så diskuterer Steven og Brendan
om og hvordan de skal drepe Teresa Halbach.
Steven Avery stikker offeret med kniv.
Brendan Dassey får kniven av onkel Steve og skjærer over Teresa Halbachs hals.
Vi vil kunne bevise for dere i denne saken at ting folk ikke visste,
ting politiet ikke visste,
ble fortalt av en ung mann som var på åstedet.
Var han der? Absolutt.
Hjalp han til? Absolutt.
Det er viktig å huske hvem som er tiltalt.
Dere vil få høre flere dager med bevis om Steven Avery...
BRENDANS OPPNEVNTE ADVOKAT
...hans DNA, hans blod funnet i SUV-en,
kulefragmentet funnet i garasjen hans,
tenningsnøkkelen funnet på hans soverom.
Dere får ikke høre samme bevis om Brendan Dassey.
Det blir ikke noe DNA. Ikke noe blod.
Ikke noe spytt.
Ingen svette.
Ingen hår. Ingenting.
Ingen tekniske bevis som peker på Brendan Dassey.
Dette er Brendan Dasseys rettssak, ikke Stevens rettssak.
Den handler om en 16 år gammel elev på high school
med under middels kognitive evner...
...lesenivå som en fjerdeklassing.
Den handler om et sjenert, innesluttet,
vanskelig sosialt, lettpåvirkelig barn.
Dere får høre at Brendan møter to høyt utdannete, intelligente,
voksne politibetjenter.
Iblant gjør de seg til venns med Brendan for å få de svarene de vil ha.
Iblant trekker de seg unna Brendan
når han ikke gir dem de svarene de ønsker og forventer.
Det er som en ny valp.
Når han gjør som han skal, får han et klapp på hodet og en godbit.
"Bra gjort, Brendan. Flink gutt."
Men når han ikke gjør som de vil: "Nå går vi, Brendan.
Til du forteller det vi vil høre."
Når dere ser nøye på videoene, blir de avslørt som det de er.
Jeg syns de er søppel.
Glad i deg, Brendan!
Den første forklaringen dere får høre,
er fra en betjent som var i Marinette og pratet med Brendan...
...en gang mellom 4. november og 10. november.
De pratet med ham to ganger, så de har kanskje begge forklaringene.
Én ble skrevet ned, én ble tatt opp.
ÉN DAG ETTER AT TERESAS RAV4 BLE FUNNET
Sist mandag, husker du å ha sett denne jenta?
Jeg var på skolen.
Etter skolen kom du hjem.
Har du sett jenta før?
Jeg fikk høre om det på torsdag, fordi mor ringte og ba meg se på kanal 11.
Hun var savnet.
Du gikk av. Det er så stort når noen står på jordet deres
og tar bilder av varebilen... at du også husker det, ikke sant?
Bussjåføren og de andre ungene på skolebussen husker det.
Jenta som tok bilder, husker du det?
Jeg så ikke på...
Så ikke på jordet.
Enten ja eller nei. Jeg legger ikke noe i hodet ditt.
Fortell om mr. Dasseys atferd...
KRIMINALBETJENT
...under avhøret med ham.
Jeg avhører mange personer, og mr. Dasseys atferd var annerledes.
Når det gjaldt detaljer vedrørende Teresa Halbach, Steven Avery,
hendelsene den dagen, satt han bare der med senket hode, sky, ubevegelig.
Det var en atferd jeg etter mange års erfaring i å ha med folk å gjøre,
mener tydet på en indre konflikt, at han skjulte noe.
Det ville ikke bli et ti minutters avhør om hva han så.
Det var noe mer.
BRENDANS OPPNEVNTE ADVOKAT
Kriminalbetjent, du vil vel være enig med meg om at du ikke har
noen universitetsgrad, utdanning eller opplæring,
i å evaluere hvorfor personer reagerer slik på deg som de gjør.
-Er det rimelig å si? Du er ikke psykolog. -Nei, jeg er ikke psykolog.
-Og iallfall ikke barnepsykolog. -Nei, det stemmer.
Du hadde aldri vært nær denne unge mannen før, vel?
-Nei. -Du ante ikke hvordan han var
sammen med en lærer, for eksempel.
-Nei. -Du ante ikke hvordan han var
sammen med en autoritetsperson, som deg.
Ikke før samtalen vår, nei.
Du ante ikke om du hadde med å gjøre
det du kan kalle en typisk tenåring,
eller en tenåring med problemer. Er ikke det rimelig å si?
Jo.
Det står ingenting i rapporten din om atferden hans.
Nei.
Så du er nødt til å stole på hukommelsen
-når du beskriver atferden hans. -Ja.
-Det er ca. 16 måneder siden. -Ja.
Jeg syns han gjør en kjempegod jobb.
LEDENDE ETTERFORSKER
Jeg henleder din oppmerksomhet til 20. februar 2006.
Hvilke planer hadde etterforskerne...
SPESIALANKLAGER
...når det gjaldt å snakke med andre medlemmer av Avery-familien?
For å foreta en grundig etterforskning måtte vi snakke med alle
som hadde adgang til eller bodde på eiendommen.
Hvem var den første i familien som ble avhørt på nytt?
Så vidt jeg husker, var det sannsynligvis Kayla.
Kayla er Stevens niese og Brendans kusine.
Hun var 14 år gammel da.
KAYLA BLIR AVHØRT
Avhøret startet om Steve Avery, og Kayla pratet om sitt forhold til ham.
Helt til slutt i det avhøret
sa Kayla sånn helt plutselig
at hun hadde en fetter som het Brendan,
og at Brendan "hadde oppført seg merkelig den siste tiden".
Brendan kunne begynne å gråte voldsomt.
Hun sa også at Brendan hadde tatt av det hun anslo å være 20 kg.
Med grunnlag i disse opplysningene, hva besluttet dere å gjøre?
-Vi besluttet å prate med Brendan igjen. -Når skjedde det?
Den 27. februar 2006.
Jeg og agent Fassbender dro til Mishicot skole,
og der møtte vi mr. Dassey.
Brendan, vi vet at på Halloween hjalp du ham med et bål.
Hva så du i bålet?
Noen greiner, et skap og noen dekk.
Så du noen kroppsdeler?
Det var noen søppelposer der.
Mark og jeg er politimenn.
Men jeg er ikke det nå.
Jeg er en far som har en unge på din alder.
Nå vil jeg helst gi deg en klem, for jeg vet at du har det vondt.
For jeg tror at du så noe i bålet.
Prat om det.
Jeg lover at jeg ikke skal la deg i stikken. Jeg skal hjelpe deg.
Bålgropa, Brendan, var ikke større enn dette bordet.
Jeg syns det er vanskelig å tro at hvis det lå et lik der,
at du ikke så noe, en hånd, en fot, et hode, hår eller noe.
Du så noen kroppsdeler. Fortell hva du så.
-Du kan si det til oss. -Det går bra å si det til oss.
Tær.
Etter dette avhøret kontaktet vi distriktsadvokat Kratz
for å fortelle ham hva vi fikk vite i avhøret.
Mr. Kratz sa vi måtte gjøre noe for å kunne dokumentere avhøret bedre.
Vi dro da til Two Rivers politikammer
og foretok et avhør med videoopptak.
Hvor var tiltaltes mor, Barb Janda, på det tidspunktet?
Vi pratet med Barb før avhøret
og sa at hun hadde full rett til å delta i avhøret. Hun takket nei.
Hun satt ute på et venterom på politikammeret mens vi holdt avhør.
Etter de to avhørene den dagen,
trodde du at han var mistenkt på det tidspunktet?
Det var første gang Brendan plasserte seg selv på åstedet,
plasserte seg ved bålet.
Jeg tenkte da på ham som vitne,
et vitne til noe grusomt.
Han forteller at han har sett kroppsdeler i et bål.
...jeg så tærne...
Vi tenker at han har vært vitne til noe da.
Tidligere hørte vi fra spesialagent Fassbender
at tiltalte og moren
ble innkvartert på Fox Hills Hotel i Mishicot.
Hva kom det av?
Det første politifolk tenker på, er sikkerhet.
Jobben vår er å beskytte folk. Det er hovedoppgaven.
På grunn av det han fortalte, hvis det var andre
som bodde på Avery-eiendommen
som fikk nyss om det, og kanskje var innblandet,
var vi redde for ham. At de kunne få tak i ham og kanskje skade ham.
For å være på den sikre siden,
måtte vi la ham bo et annet sted.
Hadde du på følelsen at tiltalte
hadde fortalt alt han visste da?
Nei.
Han visste mer, for hver gang vi pratet med ham, ga han oss litt mer.
Arrangerte dere flere avhør med tiltalte da?
Ja. Det tar oss til den 1. mars.
Da tok vi på ny kontakt med Brendans mor,
fortalte henne at vi ville føre Brendan til Manitowoc sheriffkontor
så vi kunne ta video av avhøret med Brendan
for å se om han visste mer eller hadde sett mer.
Han visste åpenbart mer enn han hadde sagt.
Jeg ville gå gjennom dette kjapt igjen.
Husker du rettighetene jeg leste for deg?
-Ja. -Vil du fremdeles prate med oss?
-Ja. -Jeg ville bare forsikre meg om det.
Jeg vil du skal slappe av.
Påtalemyndigheten spiller av de første 3 timer og 24 minuttene
av opptaket fra 1. mars for juryen.
Brendan?
-Vær så god. -Takk.
Bare hyggelig.
Herr dommer, jeg tror vi er blitt enige om at resten av avhøret
ikke inneholder noen relevant utspørring av tiltalte,
så jeg tror vi var enige om å stoppe videoen her.
-Er forsvaret enig? -Ja, herr dommer.
Ja vel.
Juryen ser ikke den siste timen og 38 minuttene av opptaket,
der Brendan blant annet forteller mora
at etterforskerne "kom inn i hodet [hans]".
Videoopptakene i dag viser meg bare...
FRITATT AVERY-JURYMEDLEM
...at politiet prøvde å få ham til å finne på en historie.
-Det er personlig. -Det er sånn det virker.
Han har fortalt meg ørten ganger at han ikke gjorde henne noe.
At han fremdeles er jomfru.
De har ikke DNA-bevis som beviser at han var i husvogna,
eller noe bevis på at hun var i Stevens husvogn.
-Nettopp. -De har ikke noe DNA-bevis.
Det var hovedsaken for meg. Hvis hun...
Skjedde det som Brendan skal ha sagt skjedde,
hadde det vært DNA-bevis der. Blod eller noe.
Det er som Mark Wiegert i vitneboksen i dag.
Han sa at jeg takket nei til å bli med Brendan inn.
Jeg ville være hos Brendan. De nektet meg det.
Han lyver i vitneboksen også.
Vet du hvor mange ganger
enten du eller agent Fassbender den 1. mars,
den første videoen, som vi så i dag...
...antydet for Brendan eller fortalte Brendan at han var en løgner?
Nei. Jeg vet ikke hvor mange ganger.
Ville det overraske deg at det var over 75 ganger
i løpet av avhøret at enten du eller Fassbender
antydet til ham eller sa rett ut
at han var en løgner?
Vi sa flere ganger til ham at vi ikke trodde på det han sa.
Vet du hvor mange ganger
etter at han ble fortalt at han var en løgner,
at han forandret svaret sitt?
Nei.
Se på avsnittet i midten.
"Fassbender oppmuntrer Brendan til å si ting
som kan stille Brendan i et dårlig lys...
...for at han skal bli trodd."
Han ber ham "fortelle den hele og fulle sannheten, ikke dikte opp noe".
Men ble det ikke sagt til ham:
"Det kan stille deg i et dårlig lys
eller få deg til å virke mer innblandet enn du vil.
Det er vanskelig, men fordelaktig å si:
'Det er ingen tvil om at du snakker sant.'"
Jo, han sa det. Det var for å bryte ned barrierene.
Oppmuntrer det ikke ham til å si noe
-uansett om det er sant eller ikke? -Nei...
Fordi en autoritetsperson sier til ham:
"Sier du noe som ikke gagner deg, tror vi kanskje på deg."
Nei, det vil jeg ikke si.
Politiet blir faktisk opplært i en teknikk
av et foretak fra Chicago, Reid.
De blir opplært til å lokke fram tilståelser,
ikke å få fram sannheten.
Politiet mener at det er det samme, at tilståelse og sannhet er det samme.
Men det er ikke det. Sannheten er det som skjedde.
En tilståelse er ikke nødvendigvis det som skjedde.
Du anklaget ham i dette avhøret
for å ha skutt Teresa, stemmer det?
Ja, og han klarte å stå imot det hver gang vi anklaget ham.
Sannheten er jo...
...at du ikke vet om det stemmer eller ikke.
-At han skjøt Teresa? -Nettopp.
Jeg vet han var der da hun ble skutt.
-Hvorvidt han faktisk skjøt... -Vent nå litt.
Du vet han var der fordi han fortalte deg det.
Og på grunn av bevisene.
Håndjernene, kulene, tomhylsene, spadene, setene,
alt myndighetene har stilt opp her...
Ingen av disse gjenstandene har fingeravtrykk, DNA
eller annet teknisk bevis som knytter Brendan Dassey
til Teresa Halbachs dødsfall, ja eller nei?
Det stemmer. De kunne rydde opp i fem dager.
Jeg syntes betjent Wiegert gjorde en kjempeinnsats.
Vi har berømmet politiet hele tiden.
TERESAS BROR
Vi elsker politiet. Det gjør åpenbart ikke den andre familien...
Vi står i takknemlighetsgjeld til dem for innsatsen deres
for min familie og for Teresa.
Han har aldri hatt trøbbel før.
Han har alltid vært en god gutt.
Selv skolen vil ha ham tilbake.
Sønnen min sier bestandig: "Skyld på Mark."
Og det gjør jeg.
Foretok dere nye avhør av Kayla Avery?
Ja. Rett etter at Brendan ble arrestert.
KAYLA AVERY BLIR AVHØRT
Jeg tror det var den 7. mars 2006.
KAYLA BLIR AVHØRT PÅ NYTT
Kayla fortalte oss flere ting den gangen.
Hun antydet for oss at Brendan hadde fortalt Kayla
at han hadde hentet posten og gått til...
...Steven Averys bolig.
Han gikk inn i boligen
og så Teresa Halbach fastbundet på Steve Averys soverom.
Kayla fortalte så at Brendan hadde sagt han så kroppsdeler
senere den dagen, eller kvelden...
...i bålet bak Steve Averys bolig.
God morgen.
BRENDANS KUSINE
-Hvor gammel er du, Kayla? -Femten.
Hva er ditt slektsforhold med Brendan?
Vi er søskenbarn.
Far er Barbaras bror, og Brendan er Barbaras sønn.
Fint.
Jeg vil henstille oppmerksomheten din til et tidspunkt i desember 2005.
Hadde du en samtale med Brendan om Teresa Halbach?
På et vis, ja.
Kan du fortelle oss om den samtalen med Brendan?
Altså...
Ikke i desember, i november.
Ja vel. Fortell om det.
I november hadde vi et bursdagsselskap.
Han satt i gangen vår, og han satt bare der.
En venn av meg så ut døra
og så ham gråte, så hun kom til meg.
Jeg gikk ut til ham og spurte hva som var i veien,
og han trakk bare på skuldrene.
Hva spurte du om da?
Jeg spurte om det hadde med Steven å gjøre.
Han trakk på skuldrene, og jeg sa: "Du vet du kan prate med meg."
Så gikk jeg inn på rommet mitt igjen.
Fortell om samtalen du hadde med Brendan angående Steven.
Vi hadde ingen samtale om det.
Fortalte du ikke rådgiverne på skolen om en samtale du hadde med Brendan?
-Jo. -Greit.
Du fortalte betjentene Wiegert og Fassbender om den samtalen også.
Disse to mennene her. Kjenner du dem igjen?
-Ja. -Greit.
Du fortalte dem om en samtale med Brendan
om bålet og hva som var på bålet. Fortell om det.
Jeg husker ikke det.
Kayla, avga du forklaring til betjentene?
-Ja. -Greit.
Kayla, jeg viser hva som er markert for identifikasjon
som bevisgjenstand 163. Kan du holde det for meg?
Jeg skal sette meg og stille noen spørsmål.
Er dette forklaringen du ga til betjentene Fassbender og Wiegert?
Ja.
Hjelper å lese forklaringen på hukommelsen?
Ja.
Hva fortalte Brendan deg om bålet?
Du må dra mikrofonen litt nærmere så vi hører deg.
Han fortalte meg ikke noe...
Jeg diktet opp forklaringen, og det beklager jeg.
Hva har du diktet opp?
Fortell hva du sier du diktet opp.
At han så kroppsdeler der.
Jeg... Han så ikke...
Han fortalte meg ikke det, eller han så ikke Teresas lik.
Du fortalte også betjentene i en annen samtale samme dag,
at Brendan hadde sett Teresa i live i Stevens husvogn,
og at hun var fastbundet i en stol.
Ja, men det er ikke sant.
Sier du at du diktet det opp for å lage problemer for Brendan?
Ikke egentlig. Jeg var bare veldig forvirret.
Ingen flere spørsmål til vitnet.
Hadde du hørt på nyhetene... om hva som hendte med Teresa Halbach?
-Ja. -Det var vel vanskelig å unngå.
Ja.
Grusomme detaljer ble gjort kjent i går.
Bein og tenner fra en voksen kvinne ble funnet på Avery-tomten.
Etterforskere fant biter av bein og tenner på Avery-tomten.
Ifølge Brendan Dasseys forklaring, kom han hjem fra skolen
og gikk til Steven Averys husvogn med posten hans.
Dassey fortalte anklagerne at onkel Steven
hadde Teresa Halbach lenket naken til senga si.
Ifølge anmeldelsen fortsatte de å torturere og kvele henne.
Så la de liket hennes i ei bålgrop, ifølge etterforskerne,
kastet sengetøyet på
og spredte noen av levningene i et grustak i nærheten.
Visste du om bålgropa bak Stevens garasje?
-Jeg hørte det på nyhetene. -Leste du det?
-Ja. -Leste du at de fant
-kroppsdeler også i bålgropa? -Ja.
Da de pratet med deg, spurte de spesielt
-om bålgropa og kroppsdelene? -Ja.
Så når du sier du fortalte dem at du så kroppsdeler,
var det som svar på et spørsmål om det?
Ja.
Tror du familien har snakket seg imellom og blitt enige
om å pynte på hverandres historier?
Ja, jeg tror hun prøver å beskytte familiemedlemmer slik...
Slik resten av familien... De fleste familier ville det.
Men alvoret i... Hvis hun prøver å beskytte Brendan
ved ikke å fortelle hele sannheten i vitneboksen,
er jo det ganske alvorlige saker.
Ja, det er veldig alvorlig.
Hun burde fortelle det hun vet, men det gjorde hun ikke.
Hun valgte å lyve i vitneboksen.
Det var hennes valg, og jeg tror juryen skjønte det.
Det er lite vi kan gjøre med det.
Vi tror at Brendan kommer til å vitne.
Hvis han i siste øyeblikk sier: "Jeg vitner ikke", er det hans valg.
Men hvordan Brendan takler krysseksaminering vet ingen.
Kanskje han krøller seg inn i et skall.
Jeg kan se for meg at han nekter å svare på spørsmål,
så det kan bli interessant.
Jeg tror ikke at Brendan er avgjørende her,
men personen du ser i rettssalen hver dag,
som sitter og ser på fingrene sine...
...det er Brendan. Det er ikke skuespill.
Det er virkelig Brendan.
Han er ikke spesielt avansert.
Han kommer ikke til å spille for galleriet.
Hev høyre hånd. Sverger du på ære og samvittighet å fortelle
den rene og fulle sannhet med Gud som ditt vitne?
-Ja. -Ta plass.
Si hva du heter og stav etternavnet ditt.
Brendan Dassey. D-a-s-s-e-y.
-Morn, Brendan. -Morn.
-Hvor gammel er du? -Sytten.
Hvor bodde du den 31. oktober 2005?
Hos mor.
Hvem bodde i nærområdet?
Jeg og familien min,
Steven, Chuckie, bestemor og bestefar.
-Du sa at Steven... Det er onkelen din? -Ja.
-Hvor bor han i forhold til ditt hus? -Ved siden av.
Hvor langt fra huset ditt?
Noen hundre...
Hundre, to hundre eller tre hundre yard unna.
OK. Yard eller fot? Vet du forskjellen på de to?
-Nei. -OK.
-Var det lenger enn en fotballbane unna? -Nei.
-Så mindre enn en fotballbane unna. -Ja.
Den 31. oktober 2005, var det en normal dag for deg?
Ja.
Gikk du rett hjem etter å ha gått av bussen?
Ja.
Hva gjorde du da du kom hjem?
Jeg spilte videospill.
Hva gjorde du da du var ferdig å spille videospill?
Jeg spiste noe. Mat.
Hva gjorde Blaine?
Han var på kjøkkenet med duffel-bagen sin.
-Skulle han noe sted? -Ja.
-Hvor skulle han? -Gå knask-eller-knep.
Hva gjorde du etter at du hadde spist?
Jeg gikk på mors rom og pratet med henne om... at hun var...
Jeg spurte henne...
Hun sa hun skulle bli med Scott på sykehuset for å besøke moren hans.
-Hva gjorde du etter at moren din dro? -Så på tv.
Vet du hvor lenge du så på tv?
Til kl. 18.00, da telefonen ringte.
Hvem ringte?
Blaines sjef.
Er du sikker på at klokka var 18.00 eller omtrent det?
Ja.
Hvordan vet du det?
For han ringte etter at mor dro.
-Han ringte en stund etter 17.30, da? -Ja.
Hva gjorde du så?
Jeg så på tv til telefonen ringte igjen rundt klokka 19.00.
-Hvem ringte klokka 19? -Steven.
Hva ringte Steven om?
Han spurte om jeg ville komme bort til bålet.
Hva gjorde du da du kom bort til bålet?
Han sa han ville rydde på gården,
og vi kjørte rundt i golfbilen og plukket opp ting.
Hva slags ting plukket dere opp?
Ved, dekk, et gammelt skap og et bilsete.
-Er dette ting som ligger rundt på gården? -Ja.
Kastet dere det på bålet?
-Noe av det. -Hva gjorde dere med resten?
Vi hev det i en haug ved siden av bålet.
Nå ser du på bålet en stund?
-Ja. -Hva gjør du?
Jeg husker bare at Steven pratet om en telefonsamtale med Jodi.
Da du kom hjem... var det noen andre hjemme?
Nei.
Pratet du med moren din?
-Ja. -Hvordan pratet du med henne?
Hun ringte hustelefonen.
Når la du deg?
Da jeg var ferdig å prate med mor.
Etter 31. oktober 2005...
...gikk du ned i vekt?
-Ja. -Hvor mye da?
3-5 kg.
Var det bevisst...?
-Nei. -Du slanket deg ikke?
-Jeg prøvde. -OK.
Hvorfor ville du slanke deg?
Fordi folk sa jeg var feit,
og fordi jeg trodde at min første kjæreste slo opp
med meg på grunn av vekta.
-Din aller første...? -Ja.
-Har du sett Teresa Halbach før? -Nei.
-Nå kjenner du åpenbart det navnet? -Ja.
Når var første gang du husker å ha hørt navnet eller sett bilde av henne?
Da hun ble meldt savnet.
Hvordan fikk du vite at hun var savnet?
Mor ringte, hun ba meg slå på nyhetene.
-Så du på tv? -Ja.
Det var alt, dommer.
Bare det å se ham i lenker... Jeg blir helt dårlig.
BRENDANS FAR
For jeg vet hva slags gutt han er.
Jeg er glad for at jeg skal treffe ham,
for han setter pris på at jeg kommer dit.
Jeg vet det, for jeg ser det i øynene hans.
Han hadde en drøm om da han var i vitneboksen.
Helt på slutten kom noen med svart kappe.
Hun tok av hetta, og det var Teresa. Hun var i live.
Alt hadde vært en spøk.
Mr. Dassey, jeg skal spille noe for deg,
og så vil jeg stille deg et par spørsmål.
Greit.
Kan jeg spørre hvorfor du gikk bort dit?
-Vet ikke. -Hvorfor ringte du ikke nødtelefonen?
Eller fortalte meg det da jeg kom hjem kl. 17?
15. MAI TELEFONSAMTALE
Var du redd ham?
Ja. Han bare...
-Du har ett minutt igjen. -Hva?
-Han er sterkere enn meg. -Hadde du kommet hjem og sagt fra.
Ja, men da tenkte jeg at jeg også måtte i fengsel.
-Nei da. -Jo, fordi jeg visste om det.
Du hadde ikke fått så mye ut av det da, Brendan.
Du hadde vært en helt.
Hun hadde antakelig vært i live da.
-Ja? -Ja.
Så du det på tv-en at en alligator spiste ei jente?
-Ja? -Ja.
Jeg sier bare at det er alt du hadde trengt å gjøre.
For jeg hadde satt deg i bilen, og vi hadde dratt.
Hvorfor fortalte du ikke moren din kl. 17 hva du hadde sett?
Fordi det ikke skjedde.
Var Teresa Halbach i live kl. 17.00, mr. Dassey?
Hun var aldri der da jeg var der.
Aldri hvor, sir?
Jeg har aldri sett henne der.
Mr. Dassey, du fortalte etterforskerne at du var der, og at Teresa var i live.
Ja.
Hun var i live.
Men det skjedde ikke.
-Diktet du opp alt det? -Ja.
Visste du tilfeldigvis hva Teresa sa?
Nei.
Hvordan vet du hva hun sa?
-Jeg fant det på. -Fant det på?
Ja.
-Diktet du opp at du voldtok henne? -Ja.
Diktet du opp at hun ba deg om ikke å gjøre det?
-Ja. -Om å gjøre det rette?
Ja.
-Og å be onkelen din ikke å gjøre det? -Ja.
-Fant du på det? -Ja.
Mr. Dassey, fortalte du ikke moren din i en telefonsamtale den 13. mai
at du hadde gått bort til onkel Steven etter skolen
-og før hun kom hjem? -Jo.
Den 15. mai spør hun hvorfor du ikke sa det til henne.
Hvorfor sa du ikke det?
Fordi det ikke skjedde.
Hvorfor sa du til henne at du gikk bort dit, da?
Jeg vet ikke.
-Løy du for moren din også? -Ja.
-Og du løy for politiet. -Ja.
-Lyver du i dag? -Nei.
Hvordan var du i stand til å fortelle politiet så mange detaljer
om det som skjedde med Teresa hvis du ikke var der?
Vet ikke.
Hva mener du med det?
Jeg kunne ha fått det fra bøker.
-Fra bøker? -Ja.
Hvilken bok som du har lest...
...noensinne... hadde en historie...
...om en kvinne lenket til ei seng,
voldtatt, stukket med kniv...
...og så ble kroppen kastet på bålet?
Hvilken bok var det?
Jeg tror den heter Kiss the Girls.
Hvem skrev boka?
Jeg husker ikke navnet hans.
Mr. Dassey, se på bevisgjenstand 208.
Ja?
-Det har du tegnet. -Ja.
Det er din skildring av Teresa Halbach lenket til senga.
Jeg forstår ikke.
Er det din beskrivelse?
Så hun sånn ut da du så henne på senga i onkel Stevens soverom?
Jeg så det ikke.
Diktet du det opp?
Som sagt, tok jeg det fra boka.
Bevisgjenstand 210. Du tegnet dette også, ikke sant?
Ja.
Det er din beskrivelse av Teresa på bålet i bålgropa.
Ja.
-Fant du på det? -Ja.
Du fortalte betjentene den 27. februar at du så kroppsdeler.
Ja.
Du fortalte din kusine Kayla at du så kroppsdeler i desember.
-Nei. -Nei. Fant hun bare på det?
Ja.
Hvordan kunne både du og Kayla dikte opp
at dere hadde sett kroppsdeler i bålet hvis dere aldri pratet om det?
Hun kunne ha hørt det på nyhetene.
-Hvilken nyhetssending kunne det ha vært? -Jeg vet ikke.
At du så kroppsdeler i bålet, hvilken nyhetssending var det?
Jeg vet ikke, men jeg hørte at de fant bein.
Hva føler du om dette nå i dag?
At jeg bare vil dra hjem.
Er det alt du føler nå? At du bare vil dra hjem?
Redsel.
Ja vel.
Syns du synd på Teresa?
Jeg vet at alle blir lei seg når de mister noen.
Hva føler du?
Jeg syns synd på dem.
Hvorfor?
Fordi jeg vet hvordan det føles å miste en man er glad i.
Og du sier i dag at du ikke hadde noe å gjøre
-med Teresa Halbachs dødsfall? -Nei.
Hvorfor fortalte du betjentene at du gjorde det?
Jeg vet ikke.
-Det er alt. -Forsvaret spør.
Hvilken del var det du diktet opp?
Det som ikke skjedde, var det jeg diktet opp.
Hva var det som ikke skjedde?
At jeg var der borte før kl. 17.00.
At jeg hjalp ham å drepe og voldta henne og det.
Hvorfor skulle juryen tro på deg i dag?
Fordi jeg ikke gjorde det.
Da betjentene fortalte deg "Dette er ikke din feil",
hva fikk den kommentaren i spørsmålet deg til å føle?
At jeg ikke ville bli...
At jeg ikke ville bli tatt vekk fra familien min og fengslet.
-Uansett hva du sa? -Ja.
Det var alt, dommer.
Jeg lurte på om han ville si sannheten. Jeg forventet ikke det.
Jeg håpte at han ville forglemme seg litt.
Jeg vet ikke. Det bare...
...føltes merkelig å se ham der.
Når det kom spørsmål han ikke hadde svar på,
sa han bare "jeg vet ikke". Han sa ingenting om å få svar foreslått.
Han sa bare han ikke visste hvorfor han svarte sånn.
Det er litt tåpelig å være her når vi har opptak av tilståelsen.
Dere vil høre argument for at dette er en bra teknikk.
SLUTTINNLEGG
Det kan stemme når man har å gjøre med gjennomsnittlig, normal,
vanlig intelligens, atferd og hukommelse.
Men han er ikke en typisk ung mann.
Han hadde kanskje vært her på jorda i 16 år da...
...men han handlet ikke sånn, og han tenkte ikke sånn.
Er ikke myndighetene pliktet til,
når de kommer med sånne anklager,
å kunne tilfredsstille dere utover rimelig tvil
at bevisene de ber dere om å stole på, må være troverdige?
Ikke døm ham fordi dette var en grusom hendelse.
Ikke døm ham... fordi han ikke kunne velge foreldre.
Ikke døm ham fordi han rett og slett ikke vet...
...og han er ærlig om det.
Vi er her på grunn av én ting. Derom hersker ingen tvil.
Vi er her fordi tiltalte har en grunnlovsfestet rettighet
om at vi beviser at han er skyldig.
Derfor er vi her, og det har vi gjort.
Hvis du var 16 år gammel,
hvis vi var i en slik situasjon...
...hva ville være de frykteligste bildene fra opplevelsen
hvis du virkelig hadde opplevd det?
Det ville være bildene av en kvinne, fastbundet, kroppsdeler i bålet...
...av at blod kom opp fra murgulvet.
Det er de tingene som ville feste seg i hukommelsen.
Vet dere hvorfor jeg forteller det? For det var derfor han tilsto.
Fordi han ikke kunne leve med det.
Det begynte å sive ut i samtalene hans,
litt etter litt, først med sin jevnaldrende kusine,
etterfulgt av en traumatisk vinter.
Vekttap, gråtetokter,
sittende på en bursdagsfest i tårer fordi han er alene.
Hvorfor? Det er ikke fordi han mistet kjæresten,
det fordi han ikke kunne leve med det. Derfor tilsto han.
Folk som er uskyldige, tilstår ikke.
Tiltalte tilsto fordi han er skyldig, fordi han gjorde det.
Akkurat som Teresas livløse kropp ble fortært av ilden,
har tiltaltes antatte uskyld
blitt fortært av ilden i hans eget seksuelle begjær.
Han ville vite hvordan det var.
Det er kun én kjennelse her, og det er at han er skyldig.
Vi ber dere fatte den kjennelsen.
Vi ber dere yte Teresa rettferdighet.
Takk.
Jurymedlemmer, dere skal ikke la dere påvirke av sympati,
fordommer eller lidenskap.
Dere må vurdere bevisene omhyggelig.
Jeg pålegger dere å holde deres plikt fast i minne
og som rettskafne borgere fatte en sannferdig kjennelse.
Kjennelsen må være enstemmig.
Det spørs om juryen tror på tilståelsesopptaket,
eller om de tror på det Brendan Dassey selv sa
da han vitnet på mandag, at han diktet opp tilståelsen.
-Hvem tror de på? -Ja, Shelby...
Etter ni dager med forklaringer, bevis og innlegg,
har juryen saken i sine hender.
De har bare rådslått i en halvtime. Vi aner jo ikke hvor lang tid
de trenger til kjennelsen.
Dommeren ga dem bare saken uten å gi føringer
om hvor lenge de skulle rådslå i kveld.
Alt tyder på at vi blir sittende her til vi hører fra dem.
Enten fatter de en kjennelse, ellers tar de kvelden og fortsetter i morgen.
MANITOWOC COUNTY FENGSEL
JURYROM
Hva?
-Kjennelsen... -Nå skjer det!
Brendan. Hvordan går det? Er du nervøs?
Brendan.
Jeg vil minne alle som er her om at dette er en rettssal.
Retten er klar over sakens følelsesmessige natur
og dens betydning for alle involverte parter.
Men meningsytringer og følelsesmessige utbrudd tolereres ikke.
Brudd på reglene medfører bortvisning fra rettssalen.
Første tiltalepunkt: "Juryen finner tiltalte, Brendan R. Dassey,
skyldig i medvirkning til overlagt drap."
Andre tiltalepunkt: "Juryen finner tiltalte, Brendan R. Dassey,
skyldig i medvirkning til lemlestelse av et lik."
Tredje tiltalepunkt: "Juryen finner tiltalte, Brendan R. Dassey,
skyldig i medvirkning til voldtekt den 31. oktober 2005."
-Nei. -Hvorfor ikke?
-Fordi de har gitt ungen min livstid. -Var alt Steves feil?
-Fikk du det? -Ja.
Vi tapte!
Stopp!
Hva i faen? Dra dere til helvete vekk herfra!
Faen heller! La den jævla dama være i fred!
Dere er uvitende drittsekker.
La henne være!
Denne dama... Dra til helvete!
Dere viser Halbach-familien respekt, men ikke denne dama!
Hva feiler det dere?
Vil dere jeg skal si noe? Skal jeg si noe?
Jeg tror Halbach-familien står bak dette! Helt sant!
Altså...
STEVENS FORSVARER
Jeg kan ikke forestille meg at Brendan Dassey gjorde det han ble dømt for.
Jeg kan ikke tenke meg at han gjorde det.
Jeg tror ikke han gjorde det.
Her har vi en 17 år gammel gutt... som har mistet livet sitt.
Rett og slett.
Han har mistet alt som gjør livet verdt å leve,
og som livet kunne ha å gi ham.
De kreftene som forårsaket det...
...forstår jeg, og jeg tror ikke det er ondt ment...
Det er bare uttrykk for vanlige menneskelige følelser.
Men konsekvensene...
...er så triste og forferdelige.
Jeg er glad i dere, og jeg vet dere er uskyldige.
DEN 1. JUNI 2007 STEVENS STRAFFEUTMÅLING
Jeg elsker klemmer.
Jeg elsker å få folk til å le.
Jeg elsker å le.
Jeg elsker...
...søstrene min, moren min, hele familien, så klart.
Jeg hater ingen.
Jeg er glad i mange.
Jeg føler meg elsket.
Mike Halbach, Teresas yngre bror.
Ærede dommer Willis,
familien min og jeg valgte ikke å komme i en slik situasjon.
Vi valgte aldri å føle hjertesorg, å føle savn.
Men Steven Avery valgte min søster Teresa.
Han tenkte kun på seg selv.
Han valgte å ta livet hennes.
Han valgte å holde syndene sine inni seg og skylde på alle andre.
Han valgte ikke å ta ansvar for det og be om tilgivelse,
men å la en jury av 12 likemenn bestemme om han var ansvarlig eller ei.
Det gjorde de, og dermed satte de deg i den posisjonen du er nå.
Slik Gud veiledet Teresas liv, la ham veilede din avgjørelse nå.
Det er ditt valg.
Jeg ber deg idømme Steven Avery fengsel på livstid uten prøveløslatelse.
Takk.
Mr. Avery, vil du...
Du har rett til å tale, hvis du ønsker det nå.
Herr dommer, jeg syns synd på Halbach-familien...
Teresa Halbachs familie,
det de gjennomlever, smerten...
...hatet.
Ingenting kan få henne tilbake.
Familien min, det de gjennomlever...
...og alles venner og lokalsamfunnet.
Det er smertefullt for alle.
For mitt vedkommende... Teresa Halbach, jeg drepte henne ikke.
Jeg er uskyldig i alt dette.
Senere skal jeg bevise at jeg er uskyldig.
Så tar jeg det derfra. Det var alt. Takk.
DOMMER
Jeg må si, mr. Avery, at det som virkelig forbløffet retten,
da jeg forberedte meg på dagens prosess,
er den vedvarende faren du utgjør for dem rundt deg,
som ikke bare har vist seg i drapet i denne saken,
men valget av tidspunkt i livet ditt.
Samme hvilke forbrytelser som kan ha vært gjort i din fortid,
på det tidspunktet du begikk dette drapet, tydet alt i livet ditt på
at ting var på bedringens vei.
Trass i at du nøt stor sympati blant publikum
og var forespeilt en betydelig økonomisk gevinst,
begikk du den grusomme forbrytelsen som fører til at du idømmes straff i dag.
Når jeg vurderer hvor farlig du er for samfunnet,
tvinger bevisene meg til å konkludere med
at du antakelig er den farligste
som har vært i denne rettssalen.
Advokaten din har argumentert godt
for at retten burde gjøre deg kvalifisert for løslatelse en gang i framtiden.
Men så vidt jeg ser, er det ingenting i livet ditt som tyder på at samfunnet
vil kunne være trygg for atferden din.
Noe av det som virkelig slår meg, er at etter som du er blitt eldre,
er forbrytelsene dine blitt mer alvorlige.
Denne forbrytelsen ble begått da du var 43 år gammel.
Gitt tendensen i forbrytelsene dine...
...har samfunnet god grunn til å frykte
at risikoen er stor for at du begår nye
og alvorlige forbrytelser hvis du noen gang blir løslatt fra fengsel.
Den 1. juni 2007 dømmer dommer Willis Steven til fengsel på livstid
uten mulighet for prøveløslatelse.
Den 2. august 2007 dømmer dommer Fox Brendan til livstid
med mulighet for prøveløslatelse i 2048.
Det største problemet med rettsvesenet vårt...
...er en grunnløs sikkerhet blant politifolk og påtalemyndigheter
og forsvarere og dommere og jurymedlemmer...
...om at det blir riktig.
At de har rett.
Det er en tragisk mangel på ydmykhet
blant samtlige som deltar i rettsvesenet vårt.
Vi kan alle si at vi aldri kommer til å begå forbrytelser.
Men vi kan aldri garantere at noen aldri vil anklage oss for forbrytelser.
Og hvis det skulle skje... ja, da
får du ha lykke til i dette rettsvesenet.